Diari Oficial de la Generalitat Valenciana


Sumari del DOGV 7829, del 15-07-2016 (2016/5576)

RESOLUCIÓ d'11 de juliol de 2016, de la Vicepresidència i Conselleria d'Igualtat i Polítiques Inclusives, per la qual es convoquen per als exercicis 2016 i 2017 les subvencions destinades a la realització de projectes dirigits a la integració social de persones immigrants.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5576


Data del document
:   11-07-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ d'11 de juliol de 2016, de la Vicepresidència i Conselleria d'Igualtat i Polítiques Inclusives, per la qual es convoquen per als exercicis 2016 i 2017 les subvencions destinades a la realització de projectes dirigits a la integració social de persones immigrants. [2016/5576]  
Per mitjà de l'Ordre 11/2016, de 9 de maig, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants (d'ara en avant Ordre 11/2016 per la qual s'estableixen les bases reguladores de subvencions per a la integració social de persones immigrants), DOCV número 7783, de 16.05.2016.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
Convocar per als exercicis 2016 i 2017 les subvencions destinades al finançament de les despeses corrents derivades de la realització de projectes d'integració social de persones immigrants que es desenvolupen en l'àmbit territorial de la Comunitat Valenciana regulades per l'Ordre 11/2016 per la qual s'estableixen les bases reguladores de subvencions per a la integració social de persones immigrants.  
Podran ser objecte d'aquesta subvenció els projectes d'integració social de persones immigrants que s'emmarquen en algun dels programes següents:  
A.1. Acollida integral, incloent-hi allotjament i manutenció.  
A.2. Primera acollida i acompanyament, inserció sociolaboral, mediació intercultural, promoció de la interculturalitat i escoles d'acollida.  
A.3. Intervenció social amb població immigrant a través d'un sistema de treball en xarxa.  
A.4. Programa de retorn.  
Els projectes objecte de finançament hauran de ser executats a la Comunitat Valenciana durant els exercicis 2016 i 2017.  
  
Segon. Condicions de la concessió de les subvencions  
1. El procediment de concessió d'aquestes ajudes es tramitarà en règim de concurrència competitiva.  
2. Podran sol·licitar i ser beneficiàries d'aquestes subvencions les entitats privades sense ànim de lucre que complisquen els requisits establits en l'article 2 de l'Ordre 11/2016 per la qual s'estableixen les bases reguladores de subvencions per a la integració social de persones immigrants.  
Així mateix, les entitats beneficiàries de la subvenció hauran de complir les obligacions recollides en l'article 3 de l'ordre esmentada.  
  
  
Tercer. Quantia de la subvenció  
1. La dotació del crèdit disponible en cada anualitat es distribuirà entre els diferents programes subvencionables atenent el percentatge determinat en l'article 10 de l'Ordre 11/2016 per la qual s'estableixen les bases reguladores de subvencions per a la integració social de persones immigrants, entre les entitats beneficiàries el projecte de les quals haja superat la puntuació mínima exigida en les bases esmentades.  
  
2. El procés d'adjudicació es realitzarà atenent la dotació assignada per a cada un dels programes i la puntuació obtinguda pel conjunt de les entitats beneficiàries, i el quocient entre ambdós elements és el que determinarà el valor/punt, que servirà com a valor de referència per a efectuar el repartiment del crèdit.  
En el cas que després de l'assignació dels imports resultara crèdit sobrant en algun dels programes, s'incrementarà la quantia prevista per a la resta de programes, en funció de les necessitats que es detecten a través de les sol·licituds presentades.  
3. En cap cas, la subvenció concedida podrà ser superior a l'import sol·licitat per l'entitat beneficiària. En conseqüència, si com a resultat del procés d'assignació descrit es donara aquesta circumstància en alguna entitat beneficiària, s'assignaria a aquesta l'import sol·licitat, i es distribuiria l'excés obtingut de la primera assignació entre la resta d'entitats en assignacions successives.  
  
Tercer. Finançament de les ajudes  
1. La present convocatòria de subvencions té caràcter bianual, per als exercicis 2016 i 2017, i la quantia total màxima a concedir ascendeix a 2.407.166 euros, i es distribueix per a cada anualitat de la manera següent.  
2. La Llei de Pressupostos de la Generalitat per a l'exercici 2016 estableix la línia de subvenció S7672 en l'aplicació pressupostària 60.44.61.175.51.0, dotada amb un import de 1.415.980 euros.  
3. No obstant això, l'import global màxim de les ajudes convocades per la present resolució per a l'exercici 2017, que ascendeix a 991.186 euros, quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat que s'aprove per a l'exercici 2017.  
4. La dita distribució tindrà caràcter estimat quan les normes reguladores hagen previst la possibilitat dels sol·licitant d'optar pel pagament anticipat. La modificació de la distribució inicialment aprovada requerirà la tramitació de l'expedient corresponent de reajustament d'anualitats.  
  
Quart. Termini i lloc de presentació de les sol·licituds de subvenció  
1. El termini per a la presentació de les sol·licituds serà de vint dies naturals, comptadors de l'endemà de la publicació de la present resolució de convocatòria en el Diari Oficial de la Comunitat Valenciana.  
  
L'incompliment d'aquest termini determinarà automàticament l'exclusió de la convocatòria.  
2. Les sol·licituds es formalitzaran segons el model que s'adjunta, com a annex I, a la present resolució i aniran dirigides a la Direcció General d'Inclusió Social de la Conselleria d'Igualtat i Polítiques Inclusives. Aquest model de sol·licitud està a disposició dels interessats en el Portal de la Generalitat, www.gva.es, accedint a l'apartat «Guia Prop», «Tràmits i serveis».  
A més de l'annex I, haurà d'omplir-se l'annex II relatiu a la fitxa tècnica per a cada projecte presentat. I l'annex III en el cas de sol·licitar un projecte del programa A.3 (treball en xarxa) amb compromís de participació en xarxa.  
Com també s'inclou l'annex del model de domiciliació bancària i l'annex d'autorització per a l'accés a dades de forma telemàtica.  
  
3. Les sol·licituds, juntament amb els annexos i la documentació corresponent, haurà de formalitzar-se per qui exercisca la representació legal de l'entitat de conformitat amb el que disposa l'article 6 de l'Ordre 11/2016 per la qual s'estableixen les bases reguladores de subvencions per a la integració social de persones immigrants.  
  
Cinqué. Documentació que cal adjuntar a la sol·licitud  
1. A la sol·licitud caldrà adjuntar la documentació següent:  
  
a) Una fitxa tècnica, segons el model que s'adjunta com a annex II, per a cada projecte presentat, que arreplegarà de forma detallada la programació d'aquest, i diferenciarà el cost del projecte per a cada un dels exercicis convocats.  
Aquelles dades o aspectes que no hagen sigut aportats en la corresponent fitxa tècnica del projecte no podran ser tinguts en compte als efectes de la seua valoració.  
b) Fotocòpia compulsada de la targeta de persones jurídiques i entitats en general, en què conste el CIF de l'entitat sol·licitant.  
c) Fotocòpia compulsada de la documentació acreditativa de la capacitat del signatari de la sol·licitud per a representar l'entitat (escriptura d'apoderament o certificat de l'acord de l'òrgan de govern de l'entitat en què faculta el representant legal per a subscriure la sol·licitud).  
  
d) Fotocòpia compulsada dels estatuts vigents de l'entitat.  
e) Fotocòpia compulsada del document acreditatiu de la inscripció de l'entitat en el registre administratiu que per la seua naturalesa jurídica li corresponga.  
f) Model de domiciliació bancària, segons el model que figura en el portal de la Generalitat, www.gva.es, accedint a l'apartat «Guia Prop» en el cas que s'inicie la seua relació amb l'Administració de la Generalitat o quan es tracte d'un nou compte bancari.  
g) En el cas de presentar-se pel programa A.1, es presentarà la documentació que permet l'entitat sol·licitant d'aquesta subvenció oferir el recurs d'allotjament (contracte de lloguer, acord de cessió d'instal·lacions, escriptura de propietat del recurs, etc.)  
h) En el cas de presentar-se pel programa A.3, es presentarà certificat del representant legal de cada entitat coparticipant en el projecte, segons el model que s'adjunta com a annex III a aquesta convocatòria, en què compromet la seua participació en el projecte i accepta la coordinació i gestió d'aquest per part de l'entitat sol·licitant.  
i) Fotocòpia compulsada del DNI, o si és el cas, NIE o passaport del representant legal de l'entitat.  
Estaran exemptes de la presentació dels documents arreplegats en les lletres b, c, d, e, f i i anteriors, aquelles entitats que ja els hagueren aportat amb motiu de la presentació d'alguna sol·licitud d'ajudes a la Direcció General d'Inclusió Social i no s'hagen produït canvis en aquesta documentació.  
En aquest cas hauran d'indicar en la sol·licitud la convocatòria en què es va presentar la documentació i número d'expedient (annex I, apartat I).  
  
Sisé. Criteris de valoració de les sol·licituds  
Les sol·licituds presentades es valoraran d'acord amb els criteris assenyalats en l'article 10 de l'esmentada Ordre 11/2016 per la qual s'estableixen les bases reguladores de subvencions per a la integració social de persones immigrants.  
  
Seté. Termini de resolució i notificació  
1. El termini de resolució i notificació de la resolució de la convocatòria serà de sis mesos, comptadors des de la data de finalització del termini de presentació de sol·licituds establit en la present convocatòria, i de conformitat amb el que disposa l'article 11 de l'Ordre 11/2016 per la qual s'estableixen les bases reguladores de subvencions per a la integració social de persones immigrants.  
2. L'esmentada resolució serà publicada en el DOCV, d'acord amb el que estableix l'article 18 de la Llei General de Subvencions.  
La pràctica de la dita publicació s'ajustarà a les disposicions contingudes en l'article 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
3. Contra la dita resolució que esgota la via administrativa es podrà interposar un recurs contenciós administratiu, en el termini de dos mesos, comptadors des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Huité. Règim de lliuraments de pagament   
1. El pagament de la subvenció, d'acord amb el que disposen l'article 12.1 de l'Ordre 11/2016 per la qual s'estableixen les bases reguladores de subvencions per a la integració social de persones immigrants i l'article 34.2 de la Llei 11/2015, de 29 de desembre, de Pressupostos de la Generalitat per a l'exercici 2016, es realitzarà en els termes següents:  
  
a) Es lliurarà un 60 % de l'import de la subvenció, una vegada concedida aquesta.  
b) El 40 % restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
Per a l'exercici 2017 s'aplicarà el mateix règim de pagament, si així es permet en la corresponent llei de pressupostos que s'aprove per a l'exercici 2017, en cas contrari el pagament de la subvenció se subjectarà al que disposa l'article 12.1 de l'Ordre 11/2016 per la qual s'estableixen les bases reguladores de subvencions per a la integració social de persones immigrants.  
2. El termini màxim per a la justificació del lliurament de la bestreta de la subvenció per a l'exercici 2016 finalitzarà el 31 d'octubre de 2016 i el de la resta juntament amb la presentació de la memòria tècnica el 17 de gener de 2017.  
Per a l'exercici 2017 el termini màxim per a la justificació del lliurament de la bestreta de la subvenció finalitzarà el 31 de maig de 2017 i el de la resta juntament amb la presentació de la memòria tècnica l'11 de gener de 2018.  
  
Contra la present resolució, que posa fi a la via administrativa, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant de la consellera d'Igualtat i Polítiques Inclusives, en el termini d'un mes, comptador des de l'endemà de la seua notificació o bé directament recurs contenciós administratiu en el termini de dos mesos, comptadors des de l'endemà de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 10.1. a i l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre que es crega oportú.  
  
València, 11 de juliol de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.